Diari Oficial de la Generalitat Valenciana


Sumari del DOGV 2227, del 15-03-1994 (1994/830877)

ACORD de 7 de març de 1994, del Govern Valencià, pel qual es declara l'ocupació urgent dels bens i drets subjectes a l'expedient d'expropiació forçosa de l'Ajuntament de Castelló de la Plana.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2227

Data del DOGV
:   15-03-1994

Secció del DOGV
:   ALTRES DISPOSICIONS

Número del document
:   1994/830877


Data del document
:   07-03-1994

Organisme emissor
:   Conselleria d'Administració Pública

Tipus de document
:   Acord

ACORD de 7 de març de 1994, del Govern Valencià, pel qual es declara l'ocupació urgent dels béns i drets subjectes a l'expedient d'expropiació forçosa de l'Ajuntament de Castelló de la Plana. [94/1645]  
El Govern Valencià, en la reunió de 7 de març de 1994, adoptà l'acord següent:  
L'Ajuntament de Castelló de la Plana, després de l'aprovació del projecte d'obres i el compliment dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del projecte de la Nova urbanització de l'avinguda de València, 1a. fase, de Castelló.  
Aquesta declaració d'ocupació urgent es justifica en la necessitat d'executar les obres al més aviat possible, en tractar-se d'una via important d'enllaç entre Castelló i les ciutats limítrofes que travessa en la totalitat sòl industrial consolidat des del punt de vista urbanístic i, també, en la necessitat d'acomplir els terminis marcats en el conveni subscrit el 4 d'abril de 1991 entre el Govern Valencià i l'Ajuntament de Castelló.  
Una vegada sotmès l'expedient a informació pública es presentaren al·legacions per alguna persona afectada, les quals foren desestimades pel Ple de la corporació en la sessió del dia 24 de setembre de 1993.   
El tràmit procedimental s'ha efectuat d'acord amb la Llei d'Expropiació Forçosa i el seu Reglament.  
I, en conseqüència, d'acord amb les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre i a proposta del conseller d'Administració Pública, el Govern Valencià,  
ACORDA  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Castelló de la Plana per a l'execució del projecte de la nova urbanització de l'avinguda de València, 1a. fase, de Castelló.  
Llista de béns afectats:  
Parcel·la núm. 2  
Propietaris: Amelia, Enrique i Juan José Gimeno Tomás.  
Domicili: Trinitat, 75, Castelló de la Plana.  
Situació: avinguda de València.  
Polígon: 32; parcel·la 25.  
Límits: nord, camí de Fadrell; sud, amb la propietat de Rosa Tomás Martí; est, avinguda de València; i oest, amb la propietat de Rosa Tomás Martí.  
Superfície del solar: 439'50 m2.  
Ús: oliveres abandonades.  
Dades registrals: Registre de la Propietat de Castelló, tom 532 de l'arxiu, llibre 27 de la secció sud de Castelló, foli 162, finca núm. 2.020, inscripció 1a.  
Parcel·la núm. 3  
Propietaris: M.ª Carmen, Antonio i Felipe Colom Herrero.  
Domicili: Cardenal Costa, 2, Castelló de la Plana.  
Situació: avinguda de València.  
Polígon: 31; parcel·la 32.  
Límits: nord, camí de Fadrell; sud, amb la propietat de M.ª Carmen Colom Herrero; est, avinguda de València; i oest, amb la propietat de M.ª Carmen Colom Herrero.  
Superfície del solar: 285'00 m2.  
Ús: secà.  
Dades registrals: Registre de la Propietat núm. 2 de Castelló, tom 303, foli 81 envers, finca núm. 30.915, inscripció 2a.  
Parcel·la núm. 4  
Propietari: Enrique Forner Vilar.  
Domicili: ronda Mijares 17-3r., Castelló de la Plana.  
Situació: avinguda de València.  
Polígon: 30; parcel·la 15.  
Límits: nord, amb la propietat d'Asunción Roda Escrig; sud, camí de Fadrell; est, amb la propietat d'Asunción Roda Escrig; i oest, avinguda de València.  
Superfície del solar: 216'36 m2.  
Ús: casa-maset.  
Dades registrals: Registre de la Propietat de Castelló, tom 866, llibre 130, secció sud, foli núm. 202 envers, finca núm. 13.927, inscripció 2a.  
Aquest acord s'haurà de publicar en el Diari Oficial de la Generalitat Valenciana, a l'efecte de l'article 56.2 del Reglament d'Expropiació Forçosa, per tal que les persones interessades, una vegada publicada la relació i fins el moment de l'alçament de l'acta prèvia, puguen formular les al·legacions per escrit a l'Ajuntament de Castelló de la Plana, només a l'efecte de corregir les possibles errades produïdes en relacionar els béns afectats per l'ocupació urgent.  
Contra aquest acord, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30 /1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 7 de març de 1994  
El conseller secretari del Govern Valencia,  
LUIS BERENGUER FUSTER